《宿接笋峰道院》
明代·徐熥

绝壁悬厓入杳冥，丹房长借白云扃。地分六曲成三岛，台耸千云礼七星。

暮霭晴飞岩瀑翠，秋烟寒隐石灯青。一声独鹤醒残梦，卧听黄庭半部经。

作者简介：福建闽县人，字惟和。徐𤊹兄。万历四十六年举人。负才淹蹇，肆力诗歌。与弟徐𤊹并有才名，然𤊹以博学称，熥则以词采著。有《幔亭集》。